אריאל הורוביץ (סופר)

אריאל הורוביץ (נולד ב-28 בנובמבר 1990) הוא סופר, עורך וחוקר ספרות ישראלי, ובעבר עיתונאי. הורוביץ נולד בירושלים וגדל בשכונת רמות להורים שעלו מארצות הברית בצעירותם. למד בבית הספר היסודי חורב בשכונת קטמון ובישיבה התיכונית חורב בשכונת סנהדריה. בין השנים 2008–2014 למד בישיבת ההסדר פתח תקווה. כתלמיד תיכון נהג לפרסם טורים פובליציסטיים באתר "וואלה". ב-2010 החל לעבוד באתר "כיפה" ובשבועון "עולם קטן", ובהמשך כתב לסירוגין ב"מעריב" וב"הארץ". ב-2012 הצטרף לעיתון "מקור ראשון" ככתב מגזין, והיה חבר מערכת "שבת", מוסף ההגות והספרות של העיתון. בשנה זו אף השתתף בתוכנית הטלוויזיה "חיפוש מתקדם", ששודרה בערוץ 2. בין השנים 2013–2016 היה העורך הראשי של כתב העת "דעות". הגיש תוכנית רדיו אישית, "פגישה לאין קאץ'", ברדיו מרכז העיר, שבה אירח, מדי שבוע, אנשי רוח ותרבות לשיחות עומק. באוגוסט 2021 הודיע על פרישתו מעיתון "מקור ראשון". הורוביץ הוא בעל תואר ראשון בפילוסופיה ובספרות כללית מהאוניברסיטה העברית בירושלים, ותואר שני בהצטיינות יתרה מן החוג לספרות כללית והשוואתית באוניברסיטה העברית. עבודת התזה שלו, שכותרתה "זיכרון דברים בגו: יעקב שבתאי קורא את גרשם שלום", נכתבה בהנחיית פרופ' יואב רינון. במהלך לימודי התואר השני שימש כעוזר הוראה, ובמשך שלוש שנים לימד את הקורס "קריאת טקסטים ביצירות מופת בספרות העולם". ב-2019 השתתף בסמינר הקיץ של המכון לספרות עולם באוניברסיטת הרווארד. ב-2020–2021 היה עמית בתוכנית למנהיגות בתרבות יהודית של מכון מנדל למנהיגות, וב-2022 השתתף בסמינר הקיץ של בית הספר לתיאוריה וביקורת באוניברסיטת קורנל. בספטמבר 2021 החל את לימודי הדוקטורט במחלקה לספרות השוואתית באוניברסיטת סטנפורד. הרומן הראשון שלו, טובי בנינו, ראה אור בשנת 2021, בהוצאת כתר ובעריכתו של עודד וולקשטיין. על כתב היד של הרומן, המספר על משפחה דתית-לאומית שנקלעת לטלטלה עקב פרשייה פוליטית ופלילית, זכה הורוביץ במקום שלישי בפרס הרי הרשון לספרות לשנת 2020 ובתמיכת מרכז הספר והספריות לספרי ביכורים לשנת 2021. בביקורת בעיתון הארץ כתב חיים וייס כי ”ספרו של אריאל הורוביץ הוא ספר כפול פנים: הוא מזמן לקורא הנאה מעלילה שנונה, מצחיקה ובעלת תיאבון בריא לרכילות של מאחורי הקלעים אך יש בו גם רובד נוסף, כבד ראש, המבקש לבחון לעומק את השבר שבו מצויה הציונות הדתית”. בעיתון ישראל היום כתב אלעד נבו כי ”הורוביץ כותב על העולם שממנו הוא בא, שאותו הוא מכיר עד הניואנסים הקטנים, אבל ברור כי 'טובי בנינו' מעביר ביקורת אוניברסלית על עולם עמוס באידיאלים שמתגלים כנבובים, אופורטוניסטיים וחסרי חיות, שהציונות הדתית היא אולי רק הקרקע לגידולם”. ספרו השני, עורך צללים, ראה אור בשנת 2024, בהוצאת כתר ובעריכת עלמה כהן-ורדי. הורוביץ נשוי ואב לשניים, מתגורר בירושלים. סבו, ד"ר אדוארד הורוביץ, היה בלשן וחוקר השפה העברית, מחבר הספר "How the Hebrew Language Grew". ממואר שכתב על חוויותיו כסטודנט באוניברסיטה העברית בשנת 1925 תורגם לעברית על ידי הורוביץ ופורסם במלאת שלושים שנים למותו. דודו הוא פרופ' כרמי הורוביץ. אריאל הורוביץ, ברשת החברתית פייסבוק אריאל הורוביץ, ברשת החברתית אינסטגרם אריאל הורוביץ, ב"לקסיקון הספרות העברית החדשה" פגישה לאין קאץ', פודקאסט ראיונות אישיים בהנחיית אריאל הורוביץ מאי פלטי, אריאל הורוביץ, השמאלני היחיד בישיבה, מוציא ספר באווירת מפד"ל ההיסטורית, באתר הארץ, 11 בנובמבר 2020 רונן טל, הסופר אריאל הורוביץ: "כשאני רואה נערים בציציות צועקים נגד הערבים – זה חילול השם", באתר הארץ, 31 באוגוסט 2021 תמר פרלשטיין, אריאל הורוביץ: "חלום שלי להיות מטופל של אסי דיין", בעיתון מקור ראשון, 8 באוקטובר 2021 אביב עגיב, אריאל הורוביץ בשיחה על הספר החדש ועל שבירת מוסכמויות, שיחה עם הורוביץ בפודקאסט "קייס סטאדי", 14 באוגוסט 2022 יצחק טסלר, העושר של ירושלים כובש אותו בכל פעם מחדש: תכירו את הסופר אריאל הורוביץ, ראיון בעיתון ידיעות ירושלים, 15 באוגוסט 2022 עופרה רודנר, "אנשים בציבור הדתי המיינסטרימי מתפכחים, יורדים מהגדר והולכים להפגנות", באתר הארץ, 1 בפברואר 2023 אהוד פירר, אריאל הורוביץ: "יש בי את הצד האפל הזה, את המשיכה אל היצר הרע. אבל בסוף זה עניין של בחירה", ריאיון בעיתון ישראל היום, 4 בספטמבר 2024 על "טובי בנינו": אריאל שנבל, ‏לא לדתיים בלבד: "טובי בנינו" מספק הצצה נהדרת לציבור הדתי, בעיתון מקור ראשון, 8 באוגוסט 2021 יוני ליבנה, לנעוץ סיכה בבלון, באתר "ידיעות אחרונות", 9 באוגוסט 2021 חיים וייס, להיכנע לחלוטין ולהיבלע בדמותו של האב או לחסל אותו, באתר הארץ, 23 באוגוסט 2021 אלעד נבו, סרוגים, למרות הכל, באתר ישראל היום, 25 באוגוסט 2021 אריק גלסנר, ביקורת על הספר "טובי בנינו" של אריאל הורוביץ, באתר "מבקר חופשי", 9 בנובמבר 2021 עמרי הרצוג, "טובי בנינו" ממוקם על הגבול של סאטירה נשכנית — אבל אינו חוצה אותו, באתר הארץ, 11 בנובמבר 2021 דודו רוטמן, הדרמה האבהית של הכיפה בתא הכפפות, באתר "פנס", 24 בנובמבר 2021 אורי מוק, ‏הסופר הסרוג הופתע כך הפך הספר על הציבור הדתי - לעבודת דוקטורט במצרים, באתר כיפה, 21 במאי 2023 אריאל הורוביץ: על שושלות ישראליות, "נסחפים", פודקאסט בהנחיית אורי ש' כהן, ערן הורוביץ ועמית הרשקוביץ, שיחה על "טובי בנינו", 30 ביולי 2024 על "עורך צללים": אריאל שנבל, ‏אריאל הורוביץ מתגבר יפה על משבר הספר השני, למעט נפילה קטנה, בעיתון מקור ראשון, 7 באוגוסט 2024 צליל אברהם, "עורך צללים": ספר מצוין על נוכל נהדר, שהולם להפליא את רוח התקופה, באתר הארץ, 13 באוגוסט 2024 מוטי פוגל, "עורך צללים" פורש ביוגרפיה של נוכל נרקיסיסט בשדה היהדות המתחדשת, באתר ידיעות אחרונות, 23 באוגוסט 2024 "עורך צללים": פרק מספרו החדש של אריאל הורוביץ, בעיתון מעריב, 30 באוגוסט 2024 חיים וייס, מי מסתתר מאחורי המסכה, באתר "פנס", 11 בספטמבר 2024 אריק גלסנר, על "מי שסוכתו נופלת" ועל "עורך צללים", באתר "מבקר חופשי", 19 בספטמבר 2024 צור ארליך, "עורך צללים" נוגע בנקודה רגישה ומסקרנת מעולם ההתחדשות היהודית, בעיתון מקור ראשון, 25 ספטמבר 2024 ליפתא ורמות, מסה מאת אריאל הורוביץ במגזין גרנטה, 1 באוקטובר 2021 אריאל הורוביץ באתר מקור ראשון אריאל הורוביץ יערוך את כתב העת ´דעות´, באתר כיפה, 18 בפברואר 2014 תוכנית מנדל למנהיגות בתרבות יהודית, מחזור ד' אריאל הורוביץ, באתר המחלקה לספרות השוואתית, אוניברסיטת סטנפורד טובי בנינו, באתר הוצאת כתר חיים וייס, להיכנע לחלוטין ולהיבלע בדמותו של האב או לחסל אותו, באתר הארץ, 23 באוגוסט 2021 אלעד נבו, סרוגים, למרות הכל, באתר ישראל היום, 25 באוגוסט 2021 צליל אברהם, "עורך צללים": ספר מצוין על נוכל נהדר, שהולם להפליא את רוח התקופה, באתר הארץ, 13 באוגוסט 2024 ד"ר אדוארד הורוביץ, "קסם של חכמה ירושלמית", בתרגום נכדו, אריאל הורוביץ, בעיתון מקור ראשון, 20 בינואר 2017